Document ID: 32013D0345

ODLUKA VIJEĆA
od 1. srpnja 2013.
o izmjeni Poslovnika Vijeća
(2013/345/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 240. stavak 3.,
budući da:
(1)
Članak 3. stavak 3., prvi i četvrti podstavak Protokola (br. 36.) o prijelaznim odredbama priloženog Ugovorima osigurava da se, do 31. listopada 2014., kada akt donosi Vijeće kvalificiranom većinom, te ako član Vijeća tako zatraži, mora se potvrditi da države članice koje čine kvalificiranu većinu predstavljaju najmanje 62 % od ukupnog stanovništva Unije.
(2)
Taj postotak se izračunava prema podacima o broju stanovnika navedenim u članku 1. Priloga III. Poslovnika Vijeća (1) (u daljnjem tekstu „Poslovnik”).
(3)
Dana 14. siječnja 2013. Vijeće je donijelo Odluku 2013/37/EU (2) o izmjeni Poslovnika kako bi se ažurirali podaci u članku 1. Priloga III. Poslovniku s učinkom od 1. siječnja 2013. sukladno članku 2. stavku 2. toga Priloga.
(4)
Nakon pristupanja Republike Hrvatske Uniji, Prilog III. Poslovniku treba izmijeniti kako bi se uzelo u obzir njeno stanovništvo,
DONIJELO JE OVU ODLUKU:
Članak 1.
Tablica u članku 1. Priloga III. Poslovniku mijenja se kako slijedi:
(1)
iza unosa koji se odnosi na Irsku, umeće se sljedeći novi unos:
"Hrvatska
4 398,2"
(2)
unos pod nazivom „Ukupno” zamjenjuje se sljedećim unosom:
"Ukupno
508 077,9"
(3)
unos pod nazivom „Granična vrijednost (62 %)” zamjenjuje se sljedećim:
"Granična vrijednost (62 %)
315 008,3".
Članak 2.
Ova Odluka stupa na snagu na dan objave u Službenom listu Europske unije.
Primjenjuje se od 1. srpnja 2013.
Sastavljeno u Bruxellesu 1. srpnja 2013.

Labels: 10
0
18
15